
PREMIJERA NOVE HBO ORIGINAL POLJSKE SERIJE „ČESTIT ČOVJEK“ 
21. OŽUJKA NA MAXU

Zagreb, 17. ožujka 2025.

Premijera nove poljske HBO Original serije „Čestit čovjek“ (A Decent Man) bit će 21. ožujka na Max streaming platformi. Premijera na HBO 3 kanalu bit će 23. ožujka u 21:00 h.

Nova šestodijelna HBO Original serija je uzbudljiv, napeti psihološki triler koji istražuje ideju da nitko nije uistinu savršen. Paweł je odani suprug, otac i iznimno vješt kardiokirurg. On je jednostavno čestit čovjek. Sve se mijenja kada donese jednu impulzivnu odluku, zbog koje se njegov uredan i naizgled savršen život raspadne poput kule od karata.

S Krzysztofom Czeczotom u glavnoj ulozi, serija ima izvanrednu glumačku postavu, uključujući Agnieszku Żulewsku, Magdalenu Czerwińsku, Jana Englerta, Jerzyja Skolimowskog, Dobromira Dymeckog, Grzegorza Małeckog, Michała Czerneckog, Aleksandru Pisulu, Konrada Kąkola i Antonija Tyszkiewicza.

Producent za Max je Odjel za scenarističku produkciju TVN Warner Bros. Discovery. Snimanje je završeno u srpnju 2024., a scenaristi su Marek Modzelewski i Krzysztof Czeczot. Redateljica je Aleksandra Terpińska, a snimatelj Jakub Stolecki.

O tvrtki Warner Bros. Discovery 
Warner Bros. Discovery (NASDAQ: WBD) je vodeća globalna tvrtka iz područja medija i zabave, koja stvara i distribuira najdiferenciraniji i najpotpuniji svjetski portfelj sadržaja i brendova na području televizije, filma i streaminga. Prisutni u više od 220 zemalja i teritorija i na 50 jezika, Warner Bros. Discovery inspirira, informira i zabavlja publiku širom svijeta kroz svoje kultne brendove, među kojima su: Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posjetite http://www.wbd.com.

